Izvor: N1

Srpski zvaničnici, osam godina kasnije, ne priznaju Kosovo kao državu. U Vladinoj kancelariji za saradnju s Kosovom, tvrde da Srbe s Kosova niko neće proterati, a da bi oni opstali u toj pokrajini - mole građane koji tamo žive da i finansijski pomognu tako što će deo svojih prihoda dati fondu eparhije raško-prizrenske.

“Bez nametanja, nikome nećemo određivati i propisivati ko će koliko da da, alli neka svako da po svojoj savesti, ali neka svako da”, izjavio je direktor Kancelarije Vlade Srbije za Kosovo Marko Đurić.

Ovaj predlog će, među prvima, prihvatiti predstavnici srpskih institucija. Biće primer drugima jer će se ubuduće svako od njih odreći dela plate u korist eparhije raško-prizrenske.

Episkop raško-prizrenski Teodosije garantuje da će novcem skupljenim u toj fondaciji vrlo odgovorno upravljati.

Danas je podrška Kosovu i od strane Vlade - pre svega finansijska. Pre osam godina, ta se podrška iskazivala na ulici. Zbog Kosova je te 2008. goreo Beograd.

Četiri dana pošto je Kosovo jednostrano donelo odluku da više nije deo Srbije, u Beogradu je održan veliki miting naziva "Kosovo JE Srbija". Usledili su neredi po celom gradu, a najžešći okršaj između policije i demonstranata desio se upravo u ovoj - ulici Kneza Miloša gde su se nalazile ambasade zemalja koje su među prvima priznale nezavisnot Kosova.

Opširnije o obeležavaju godišnjice u prilogu Maje Nikolić: